#Inspirasiekos Episode 5: Ingemaakte vrugte en speserye
JY LEES NOU #Inspirasiekos Episode 5: Ingemaakte vrugte en speserye
#Inspirasiekos Episode 4: Kersies
Kyk 'Inspirasiekos met SARIE' elke Maandag om 18:30 op VIA (DStv-kanaal 147). Trots aangebied in samewerking met Spekko Rice! Hier's episode 5 se resepte:
Vanaand op #Inspirasiekos Met SARIE: Herman Lensing kook saam met Brenda de Jager. Brosgebraaide maalvleis met lensiedahl en kweperlimonade om die dors te les.
Of noem dit ’n anderste soort ystee. Dis gelaai met rooibos en kweper se gesonde eienskappe.
400 g ingemaakte kwepers
Plaas water, suiker en kwepers in middelslagpot en bring tot kookpunt. Laat prut vir 5-8 minute of tot vloeistof met ’n derde verminder het. Verwyder van hitte en voeg teesakkies by. Laat trek die tee vir 5-8 minute, of langer as jy dit sterker verkies. Verwyder sakkies en laat afkoel tot yskoud. Verwerk tot puree met staafmenger. Plaas ys en koue stroop in groot ponsbak. Gooi limonade by en meng liggies deur. Sit voor.
Brosgebraaide maalvleis met lensie-dhal
Dhal is ’n Indiese kerrie wat baie maklik en bekostigbaar is, ek maak dit in my drukkoker om tyd te spaar. Die bros maalvleis bo-op gee lekker tekstuur.
30 ml botte
r15 ml komynsaad
6 droë of vars kerrieblare
400 g-blik tamaties
360 g (400 ml) droë geel lensies
25 ml borrie
80 ml appelblatjang
45 ml olyfolie3
0 ml matige kerriepoeier
1 hand vol koljander
Verhit drukkoker oor hoë hitte tot warm. Voeg olie en botter by. Voeg komyn, kerrieblare, ui en brandrissie by. Roerbraai vir 3-5 minute of tot geurig. Voeg tamatie, lensies, borrie en wortel by. Meng deur. Gooi water en blatjang by. Maak pot toe en bring tot volstoom. Stoom vir 30 minute. Terwyl lensies stoom, verhit olie vir maalvleis tot warm in groot braaipan. Voeg kerriepoeier en gemmer by en braai vir 1 minuut. Gooi maalvleis by en roerbraai tot dit ’n korrelrige tekstuur het en al die vloeistof weggekook het wat vorm in die pan. Verwyder van hitte en geur goed met sout en peper. Laat stoom uit drukkoker en roer gekapte koljander by. Skep in opdienbak en skep maalvleis bo-op. Sit voor met gebraaide poppadoms.
Vrugte met sabayon
Sabayon is ’n klassieke Franse skuimsous wat met eiergele en madeirawyn gemaak word. Ek gebruik enige soetwyn soos muskadel. Dis eintlik maar ’n vla wat geklits word.
125 ml muskadel
600 g ingemaakte vrugte van jou keuse (ons het koejawels en perskes gebruik)
100 g gevlokte amandelsknippie
Kook water in ’n pot waarop ’n glasbak stewig kan pas, maar waarvan die bodem nie aan die water raak nie. Sit eiergele, muskadel en strooisuiker in glasbak. Plaas op pot en verlaag hitte tot net onder kookpunt. Gebruik elektriese handklitser en klits mengsel vir 5 minute by hoë spoed tot lig en skuimerig. Verwyder bak van hitte en hou aan klits tot mengsel koud is. Plaas ingemaakte vrugte in opdienbak en skep skuimsous oor. Sprinkel amandels oor en brand bruin met kombuisvlam. Sprinkel peperkorrels oor en sit voor.